જેને લઈ ફરી પોલીસ અને કોંગ્રેસના સભ્યો વચ્ચે તું તું મૈમૈ બાદ ઘર્ષણ સર્જાવા પામ્યું હતું અને તમામ કોંગ્રેસના સભ્યોને તાલુકા પંચાયતની બહાર પોલીસ લઈ ગઈ હતી તો કોંગ્રેસના સભ્યો નવીન તાલુકા પંચાયતનું લોકાર્પણ ન કરે તેવું વહીવટી તંત્રના અધિકારીઓ સહિત પોલીસ તંત્ર પણ દબાણ હોવાને લઈ તેઓ પણ અવઢવમાં મુકાઈ જવા પામ્યા હતા તો તાલુકા પંચાયતની બહાર કોંગ્રેસના સભ્યોએ ડેરો જમાવી બેસી જતા અને બીજી તરફ મંત્રીઓ તેમજ વહીવટી અધિકારીઓ નવીન તાલુકા પંચાયતનું ઉદ્ઘાટન કરવા કાફલો આવી રહ્યો હોઈ પોલીસે કડક હાથે કામગીરી કરી તાલુકા પંચાયતના મહિલા પ્રમુખ સેજલબેન દેસાઈ, લાલેશભાઈ ઠક્કર, અશ્વિનભાઈ પટેલ, મહેન્દ્રભાઈ પટેલ, અલ્કેશભાઈ દેસાઈ, ગેમરભાઈ દેસાઈ સહિત પંદરથી વધુ કોંગ્રેસ આગેવાનોની પોલીસે અટકાયત શરૂ કરતા ભાજપ વિરૂધ્ધ સૂત્રોચ્ચાર કરતા મામલો તંગ બનવા પામ્યો હતો તે સમયે જ મંત્રીઓ તેમજ વહીવટી તંત્રનો કાફલો પંચાયત ભવન ખાતે આવી પહોંચ્યો હતો અને ફરી બીજી વખત નવીન પંચાયત ભવનનું રીબીન કાપી લોકાર્પણ કરવામાં આવતા લોકોમાં હાસ્યાસ્પદ વાતાવરણ ઉભું થવા પામ્યું હતું તો સાથે સાથે નવીન પંચાયત ભવનમાં મુકવામાં આવેલ તકતીમાં માત્રને માત્ર મંત્રીઓના નામ જ હોઈ અને તાલુકા પંચાયતના પ્રમુખનું નામ તકતીમાં ન હોવાના પગલે કોંગ્રેસમાં રોષ ભભુકી ઉઠવા પામ્યો હતો.